نوشکے (تلار حوالکار) زمیندار ایکشن کمیٹی نا جنرل سیکرٹری و زرعی ادویات و یوریا کھاد ایسوسی ایشن نا صدر حاجی شاہ زمان خان جمالدینی ڈل انا دروشم اٹ ڈپٹی کمشنر نوشکے کیپٹن جمیل احمد رند تون اونا دفتر اٹ اوڑدہی کرے و اودے پولیس ناکنڈآن کشاری دارو کھدانا دکان تے زور اٹ بند کننگ آن معلومدار کرے۔ ڈل اودے صوبائی حکومت و محکمہ کشت وکشار ناکنڈآن کشاری دارو و کھدا نا دکان تے منگ نا پرمان و نوٹیفکیشن آن معلومدار کرے‘ ڈپٹی کمشنر جمیل احمد رند ڈل ءِ باور کرفے کہ صوبائی حکومت نا پرمان نا رد اٹ کشاری دارو و کھدا نا دکان تے پگہ غان پورو ملنگے‘ انتظامیہ یا پولیس اوفتے بند کپک دا بابت پولیس ءِ ہم پرمان جاری کننگک۔
